Document ID: 32005D0179

32005D0179
L 061/37
SLUŽBENI LIST EUROPSKE UNIJE
ODLUKA KOMISIJE
od 4. ožujka 2005.
o izmjeni odluka 93/52/EEZ i 2003/467/EZ s obzirom na izjavu da je Slovenija slobodna od bruceloze (B. melitensis) i enzootske goveđe leukoze, te Slovačka od goveđe tuberkuloze i goveđe bruceloze
(priopćena pod brojem dokumenta C(2005) 483)
(Tekst značajan za EGP)
(2005/179/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A dio I. točku 4., Prilog A dio II. točku 7. i Prilog D dio I. točku E,
uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (2), a posebno njezin Prilog A poglavlje 1. točku II.,
budući da:
(1)
Odluka Komisije 93/52/EEZ od 21. prosinca 1992. o utvrđivanju poštivanja određenih država članica ili regija zahtjeva u pogledu bruceloze (B. melitensis) i o statusu države članice ili regije službeno slobodne od te bolesti (3) navodi regije država članica koje su priznate kao službeno slobodne od bruceloze (B. melitensis) sukladno Direktivi 91/68/EEZ.
(2)
U Sloveniji ovčja ili kozja bruceloza najmanje pet godina podliježe obveznom prijavljivanju i tijekom spomenutog razdoblja nije bio službeno potvrđen niti jedan slučaj takve bolesti. Spomenuta država članica je također zabranila cijepljenje protiv spomenute bolesti za najmanje tri godine. Nadalje, Slovenija se obvezala udovoljiti nekim drugim uvjetima koji su propisani Direktivom 91/68/EEZ o nasumičnim pregledima koji se provode nakon priznavanja nezaraženosti spomenute države članice brucelozom. Sloveniju stoga treba priznati kao službeno slobodnu od bruceloze (B. melitensis) u pogledu objekata za uzgoj ovaca ili koza.
(3)
Direktiva 64/432/EEZ propisuje da se države članice ili njihove regije ili dijelovi mogu smatrati službeno slobodnim od tuberkuloze, bruceloze i enzootske goveđe leukoze u pogledu stada goveda koja moraju ispunjavati neke uvjete utvrđene u spomenutoj Direktivi.
(4)
Popisi država članica koje su proglašene slobodnima od goveđe tuberkuloze, goveđe bruceloze i enzootske goveđe leukoze utvrđeni su u Odluci Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (4).
(5)
Nakon što je Komisija proučila dokumentaciju koju je dostavila Slovenija kao dokaz ispunjavanja odgovarajućih uvjeta iz Direktive 64/432/EEZ u pogledu nezaraženosti enzootskom goveđom leukozom, cijelu spomenutu državu treba proglasiti službeno slobodnom od enzootske goveđe leukoze.
(6)
Nakon što je Komisija proučila dokumentaciju koju je dostavila Slovačka kao dokaz ispunjavanja odgovarajućih uvjeta iz Direktive 64/432/EEZ u pogledu nezaraženosti goveđom tuberkulozom i goveđom brucelozom, cijelu spomenutu državu treba proglasiti službeno slobodnom od goveđe tuberkuloze i goveđe bruceloze.
(7)
Odluke 93/52/EEZ i 2003/467/EZ stoga treba odgovarajuće izmijeniti.
(8)
Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog I. Odluci 93/52/EEZ se izmjenjuje u skladu s Prilogom I. ovoj Odluci.
Članak 2.
Prilozi I., II. i III. Odluci 2003/467/EZ se izmjenjuju u skladu s Prilogom II. ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 4. ožujka 2005.

Labels: 0
18
6